CELEX: 32004D0459
Language: lv
Date: 2004-04-29 00:00:00
Title: Komisijas Lēmums (2004. gada 29. aprīlis), ar ko pieņem pārejas pasākumus par labu dažiem piena nozares uzņēmumiem Ungārijā (izziņots ar dokumenta numuru C(2004) 1711)Dokuments attiecas uz EEZ

Svarīgs juridisks paziņojums

|

32004D0459

Oficiālais Vēstnesis L 156 , 30/04/2004 Lpp. 0074 - 0077

		Komisijas Lēmums(2004. gada 29. aprīlis),ar ko pieņem pārejas pasākumus par labu dažiem piena nozares uzņēmumiem Ungārijā(izziņots ar dokumenta numuru C(2004) 1711)(Dokuments attiecas uz EEZ)(2004/459/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu [1] un jo īpaši tā 2. panta 3. punktu,ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu [2] un jo īpaši tā 42. pantu,tā kā:(1) Ungārijā 21 piena pārstrādes uzņēmumam ir grūtības līdz 2004. gada 1. maijam izpildīt attiecīgās strukturālās prasības, kas paredzētas B pielikumā Padomes 1992. gada 16. jūnija Direktīvai 92/46/EEK, ar ko paredz higiēnas prasības svaigpiena, termiski apstrādāta piena un piena produktu ražošanai un laišanai tirgū [3].(2) Attiecīgi šim 21 uzņēmumam vajadzīgs laiks to modernizācijas procesa pabeigšanai, lai pilnībā izpildītu attiecīgās strukturālās prasības, kas paredzētas Direktīvā 92/46/EEK.(3) Šis 21 uzņēmums, kurš pašreiz ir savā modernizācijas procesa beigu posmā, ir sniedzis ticamas garantijas, ka tam ir vajadzīgie līdzekļi atlikušo nepilnību novēršanai saprātīgā laika posmā un tas ir saņēmis labvēlīgu atzinumu no Ungārijas Dzīvnieku veselības un pārtikas kontroles departamenta attiecībā uz to modernizācijas procesa pabeigšanu.(4) Par Ungārijas katra uzņēmuma nepilnībām ir pieejama sīkāka informācija.(5) Tas ir pamatojums tam, lai pēc Ungārijas pieprasījuma piešķirtu šim 21 uzņēmumam pārejas posmu kā ārkārtas pārejas pasākumu, atvieglojot pāreju no Ungārijā esošā režīma uz tādu, kas rodas, piemērojot Kopienas tiesību aktus veterinārijas jomā.(6) Šī ārkārtas atkāpe ir izņēmuma gadījums, kas netika paredzēts paplašināšanās sarunās, pēc šī lēmuma pieņemšanas nav izpildāmi nekādi turpmāki Ungārijas pieprasījumi par pārejas pasākumiem attiecībā uz strukturālajām prasībām par uzņēmumiem, kas ražo pienu un piena produktus.(7) Ņemot vērā modernizācijas procesa beigu posmu un to, ka šis pārejas pasākums ir izņēmums, pārejas posma ierobežojumam jābūt maksimāli līdz 12 mēnešiem un to nedrīkst pēc tam pagarināt.(8) Ir lietderīgi uzņēmumiem, kuri ir pārejas posmā un uz kuriem attiecas šis lēmums, piemērot tos pašus noteikumus, kas ir piemērojami attiecībā uz produktiem, kuru izcelsme ir uzņēmumos, kam ir piešķirts pārejas posms attiecībā uz strukturālajām prasībām saskaņā ar procedūru, kas paredzēta Pievienošanās akta atbilstošajos pielikumos.(9) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠĀDU LĒMUMU.1. pants1. Direktīvas 92/46/EEK B pielikumā noteiktās strukturālās prasības nav piemērojamas tiem uzņēmumiem Ungārijā, kuri uzskaitīti šā lēmuma pielikumā, saskaņā ar 2. punktā paredzētajiem nosacījumiem līdz datumam, kas norādīts katram uzņēmumam.2. Šādus noteikumus piemēro produktiem, kuru izcelsme ir 1. punktā minētajos uzņēmumos:- kamēr šā lēmuma pielikumā uzskaitītie uzņēmumi gūst labumu no 1. punkta noteikumiem, produktus, kuru izcelsme ir šajos uzņēmumos, laiž tikai vietējā tirgū vai izmanto tālākai pārstrādei tajā pašā uzņēmumā, neatkarīgi no realizācijas datuma,- uz tiem ir īpašs veselības marķējums.2. pantsŠis lēmums stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līguma spēkā stāšanās dienā un saskaņā ar to.3. pantsŠis lēmums ir adresēts dalībvalstīm.Briselē, 2004. gada 29. aprīlīKomisijas vārdā —Komisijas loceklisDavid Byrne[1] OV L 236, 23.9.2003., 17. lpp.[2] OV L 236, 23.9.2003., 33. lpp.[3] OV L 268, 14.9.1992., 1. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).--------------------------------------------------PIELIKUMSPiena nozares uzņēmumi, kuri ir pārejas posmā| Veterinārā apstiprinājuma numurs | Uzņēmuma nosaukums un adrese | Piena nozare | Prasību izpildes termiņš |Uzņēmumu darbības veids |Piens un piena produkti |1. | 01501 | Cheesio Kft., Véménd, Baranya | x | 30.04.2005. |2. | 02502 | Cosinus Gamma Kft. Sajtüzem, Kunszentmiklós, Bács | x | 30.04.2005. |3. | 03503 | Tejfeldolgozó és Sajtkészítő Üzem, Gyomaendrőd, Békés | x | 30.04.2005. |4. | 04504 | Abaújtej Közös Vállalat tejüzeme, Forró, Borsod | x | 30.04.2005. |5. | 05505 | BOPPE Kft., Hódmezővásárhely Csongrád | x | 30.04.2005. |6. | 05506 | Ujfalusi Mihály Bio-kecsketej üzem, Csongrád | x | 30.04.2005. |7. | 06507 | Győzelem Mgsz. Sajtüzem, Lajoskomárom, Fejér | x | 30.04.2005. |8. | 06508 | Tejmix Kft., Kápolnásnyék-Pettend, Fejér | x | 30.04.2005. |9. | 09509 | Egertej Kft., Eger, Heves | x | 30.04.2005. |10. | 12510 | Naszálytej Rt., Vác, Pest | x | 30.04.2005. |11. | 12511 | Dabastej Kft., Dabas, Pest | x | 30.04.2005. |12. | 12512 | Csipkó Istvánné tejüzeme, Pest | x | 30.04.2005. |13. | 13513 | Drávatej Kft., Barcs, Somogy | x | 30.04.2005. |14. | 14514 | Tiszatej Kft., Rakamaz, Szabolcs | x | 30.04.2005. |15. | 14515 | Farmtej Kft., Kemecse, Szabolcs | x | 30.04.2005. |16. | 15516 | Jásztej Rt., Jászapáti, Jász | x | 30.04.2005. |17. | 15517 | Kuntej Rt., Tiszafüred, Jász | x | 30.04.2005. |18. | 16518 | Dámtej Kft., Tamási, Tolna | x | 30.04.2005. |19. | 17519 | Tejfeldolgozó és Kereskedelmi Kft., Körmend, Vas | x | 30.04.2005. |20. | 18520 | Gici sajt Kft., Gic, Veszprém | x | 30.04.2005. |21. | 20521 | Soma's Trade Kft., Budapest | X | 30.04.2005. |--------------------------------------------------